Chochi estió o chirmán gran d'os quatre fillos que Chinguis Khan tenió con a suya principal muller Börte. Participó en a conquiesta d'Asia Central extendendo l'Imperio Mongol. As dudas sobre a verdera paternidat de Chochi influyoron en o herencio que habría recibito de no haber muerto bells meses antes de Chinguis Khan, as estepas occidentals entre o río Irtish y l'Ural (d'alto u baixo l'actual Cazaquistán, y o que pueda conquerir a l'ueste. O suyo herencio u Ulus de Chochi fue a parar a mans d'o suyo fillo Batu. Os suyos fillos Batu, Orda y Berke extenderán l'Imperio Mongol dica Europa Oriental y contribuyoron a la creyación d'o Khanato d'a Horda d'Oro.